Folketing
2007-01-25

Enhedslisten er først og fremmest imod skattestoppet, fordi det er dybt, dybt asocialt. Det medfører én stor overførsel af midler fra dem, der har færrest, til dem, der har mest, på grund af udviklingen på boligmarkedet først og fremmest, men også på grund af en lang række andre faktorer. Derfor er vi imod skattestoppet. Vi mener samtidig, at der er en lang række arbejdsfri indtægter, som skulle beskattes mere, så de, der virkelig har behov for at betale mindre i skat, de allerlavestlønnede og dem på overførselsindkomster, faktisk kunne få en skattelettelse på den konto. (Kort bemærkning).